钦定古今图书集成/明伦汇编/氏族典/第358卷 > 林希逸
## 钦定古今图书集成/明伦汇编/氏族典/第358卷 > 林希逸

按《福清县志》：“希逸，字肃翁，号鬳斋，县之渔溪人也。曾
祖昌言，绍兴进士。希逸，端平之元，解试、省试，俱魁入
太学。明年成进士，为平海军节度推官，以清白称。淳
祐中，迁秘书正字。因对，乞伸言路，早决大计，以慰人
望。理宗皆开纳。历翰林权直学士，兼崇正殿说书。八
年，以直秘阁知兴化军。景定四年，为司农少卿。所著”
有《易讲》、“《春秋正附篇》《老庄列口义》《考工记解》《竹溪十
一稿》”，行于世。